cyanic-selkie/wikianc huggingface dataset:
Déi Gréng
Sujete vun der grénger Politik
Ënner den Theemen déi Déi Gréng als Piliere vun hirer Politik ugesinn, huet d'Fuerderung no enger nohalteger Entwécklung eng besonnesch Positioun. Awer och aner Theeme wéi eng ekologesch Steierreform, erneierbar Energien an Energieeffizienz, eng Reform vum Sozialstaat a vun de Pensioune si fir Déi Gréng wichteg Theemen.
Ëmmer méi wichteg ginn och Theeme wéi d'Fraerechter an d'Biergerrechter. Virun allem zu Lëtzebuerg ginn de Sujete wéi d'Integratioun an d'Participatioun vun de Migranten ëmmer méi Bedeitung zougemooss.
Zu anere Politikberäicher vun Déi Gréng gehéieren ënner anerem:
Gréng Gemengepolitik
Bei de Gemengewalen 2005 hunn déi gréng am Ganzen 41 Mandater gewonnen, an 2 Vertrieder an de Stater Schäfferot geschéckt. 33 Politiker vun déi gréng sëtzen als Conseilleeën a verschiddene Gemengeréit, 11 sëtzen als Schäffen an enger lokaler Koalitioun a 5 Politiker vun déi gréng ware Buergermeeschter:
Bei de Gemengewalen 2011 waren déi greng a vill méi Gemenge mat Kandidatinnen a Lëschte present a konnten hir Mandatszuel mat 82 méi wéi verduebelen. 18 gréng Politiker sëtzen als Schäffen an enger lokaler Koalitioun, zum Beispill an 3 vun de 4 gréisste Gemenge vum Land (Lëtzebuerg, Esch/Uelzecht an Déifferdeng), stellen zanterhier awer just 3 Buergermeeschteren:
Regierung
Déi gréng koumen de 4. Dezember 2013 fir d'éischte Kéier zu Lëtzebuerg an d'Regierung, déi si zesumme mat der DP an der LSAP forméiert hunn. Et waren dat d'Ministere Carole Dieschbourg (Ëmwelt), de François Bausch (Nohalteg Entwécklung an Infrastruktur) an de Félix Braz (Justiz). Donieft war de Camille Gira Staatssekretär (hie gouf no sengem stënterlechen Doud am Juni 2018 vum Claude Turmes ersat).
De 5. Dezember 2018 gouf dës Dräier-Koalitioun (och Gambia II) genannt, virugefouert. Déi Gréng sinn dodra mat 5 Ministere vertrueden, nämlech dem Félix Braz (Vize-Premier a Justiz), dem François Bausch (Transport, Infrastrukturen, bannenzeg Sécherheet an Arméi), der Carole Dieschbourg (Nohalteg Entwécklung, Ëmwelt a Klima), dem Claude Turmes (Landesplanung an Energie) an der Sam Tanson (Wunnéngsbau a Kultur).
Nodeems de Félix Braz 2019 e schwéieren Häerzinfarkt hat an dowéinst seng Ministeschplaz opginn huet, krut d'Kultur- a Logementsministesch Sam Tanson d'Plaz als Justizministesch. De Portefeuille vum Logementsminister krut den Deputéierten a fréiere Buergermeeschter vu Réimech, Henri Kox. De François Bausch gouf neie Vizepremier.
Canton de Limoges-Grand-Treuil
De Canton de Limoges-Grand-Treuil ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Limoges.
Canton de Rodez-Nord
De Canton de Rodez-Nord ass eng fréier franséisch administrativ Andeelung am Arrondissement Rodez, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Bréck (Architektur)
Eng Bréck ass e Bauwierk am Héichbau, dat als Zweck huet iwwwer Hënnernesser (Waasserleef, Däll, Stroossen, Eisebunnen) ewech ze féieren.
Et ënnerscheet een tëscht den Natierleche Brécken, z. B. Pont d'Arc, an de gebaute Brécken.
Ausname si Fligerbrécken oder Fluchhafebrécken do wou eng Start- oder Landepist iwwer eng Strooss geet, z. B. Findel, oder den Accès fir op d'Pist iwwer eng Strooss geet, z. B. Roissy, oder an d'Mier era gebaut ass.
Brécke kënne fest oder beweeglech sinn.<BR> Bei de beweegleche Brécke fanne mer ënner anerem:
Tour of Qatar 2009
Déi '''8. Editioun vum Tour of Qatar''' gouf vum 1. Februar bis de 6. Februar 2009 gefuer. Et ass eng Kompetitioun déi um Kalenner vun der UCI Asia Tour steet, a si gouf a sechs Etappe gefuer. De Britt Mark Cavendish konnt zwou Etappe gewannen an de Belsch Tom Boonen gouf Éischten am Generalklassement.
Déi 5. Etapp ass nom Doud vum Belsche Vëlosfuerer Frederiek Nolf, deen an der Nuecht vum 4. op de 5. Februar un engem Häerzinfarkt gestuerwen ass, annulléiert ginn.
Orakel vun Delphi
Originnen
Delphi läit an enger aarmer Regioun. Déi éischt Occupatioun um Golf vu Korinth kann ëm d'3. Joerdausend v. Chr. datéiert ginn. Géint 1400 ass de Site vum haitegen Orakel zwar net bewunnt, mä et fënnt ee Spuere vun engem virgeschichtlechen Hellegtum.
Ufanks gouf et zwee Hellegtümer fir weiblech Gottheeten, ee fir d'Gaia, d'Gëttin vun der Äerd, an ee fir d'Athena. De Kult vun der Gaia bleift bis an de Klasseschen Zäitalter bestoen, wärend d'Athena op Marmaria "plënnert".
Déi geschichtlech Haaptquell fir Delphi ass de griichesche Geograph Pausanias (2. Joerhonnert eiser Zäit). Hie kënnt aus Klengasien an huet d'ganz griichesch Welt bereest a beschriwwen, an domat wäertvoll geschichtlech Notizen hannerlooss.
Den Apollo kënnt op Delphi
Géint 1000 v. Chr. fält d'mykenesch Zivilisatioun zesummen an d'Dorer kommen a Griicheland. Dat féiert och zu engem Changement zu Delphi. Nodeem d'Hellegtum fir eng Zäit verlooss ass, gëtt et vum 9. Joerhonnert v. Chr. un nees occupéiert.
Allerdéngs gëtt et do e Changement an der Hierarchie. An D'Plaz vun der Gëttin Gaia kënnt e jonke Gott an d'Hellegtum a schéckt d'Gaia op d'zweet Plaz. Dat ass den Apollo. Hien iwwerhëlt och d'Orakel. Déi aner Gottheete bleiwen zwar weiderhi bestoen, mä ouni Orakel. Och d'Pythia bleift weiderhin op senger Plaz, quitt datt si elo en anere Gott befroe muss.
Trotzdeem sinn d'Ufäng vum Apollo-Kult relativ bescheiden.
An der zweeter Hallschent vum 7. Joerhonnert v. Chr. fänkt d'Hellegtum un, strukturéiert ze ginn. Delphi ass zu där Zäit schonn zimmlech räich a kritt vill Afferen, zum Beispill de Schaz vun de Korinther. Mä och d'Awunner vun Argos bréngen hir Schätz op Delphi. De lydesche Kinnek Krösus stellt e gëllene Léiw dohin.
Am Zentrum steet en Tempel dee "vum Apollo selwer gebaut ginn ass". An der Homerescher Hymn un den Apollo geet am Vers 294 vun engem Tempel vun Delphi riets. Dësen Tempel ass aus Stee vu Korinth an den Architekt war de Böotier Trophonios. Dësen Tempel brennt allerdéngs néier am Joer 548. Also gëtt beschloss, den Tempel nees opzebauen, wat laut dem Herodot (Buch II, 120) 300 Talenter kascht. D'Stad Delphi selwer, mä och Auslänner droen zur Rekonstruktioun bäi. De Pharao Amasis II. gëtt dem Hellegtum zum Beispill 1000 Talenter. D'Rekonstruktiounsarbechten dauere vu 525 bis 510 a si relativ opwänneg.
Dës Rekonstruktioun gëtt vun der grousser aristokratescher Famill vun den Alkmeoniden geleet.
Den Tempel vun den Alkmeoniden
Den Tempel vun den Alkmeonide besteet aus dräi Deeler, déi vu Kolonnen ëmgi sinn. Am proanos fanne sech d'Schenkungen an eng luxuriéis Dekoratioun. Den zweeten Deel, de naos huet eng Dekoratioun aus Gold an Elfebeen. Den adyton gëtt duerch eng Mauer vum naos ofgetrennt. Leider kann d'Archeologie keng Beweiser fir d'Existenz vum adyton liwweren, well nëmmen nach d'Fondatioune stinn.
Et gouf och vill iwwer e Lach am Buedem dikutéiert, duerch dat de pneuma, den Otem vum Apollo, erauskomm wier. Laang Zäit blouf d'Thes bestoen, datt et sech dobäi ëm vulkanesch Dämp gehandelt hätt. Allerdéngs huet d'Geologie bewisen, datt dëst zu Delphi definitiv net de Fall ass.
Ganz wichteg fir all Orakel ass d'Quell. An dësem Fall handelt et sech ëm d'sougenannte Kastalesch Quell, déi ënner der Protektioun vun de Muse steet.
Paschtéier
Bis zum 3. Joerhonnert v. Chr. ginn d'Paschtéier vun Delphi net ernimmt. Déi éischt Dokumenter déi eis vun hinnen erzielen, sinn Akte vun der Fräiloossung vu Sklaven.
Et waren ëmmer zwee Paschtéier gläichzäiteg, an et gëtt ugeholl datt si op Liewenszäit ernannt goufen, respektiv fir eng ganz laang Zäit am Amt waren. Aus Héiflechkeet ass deen eelste Paschtouer ëmmer virgaangen. E berüümte Paschtouer vun Delphi war de Plutarch.
Froen, déi bis haut onbeäntwert sinn, sinn op d'Paschtéier vun Ufank un op Liewenszäit ernannt goufen, a wa jo, op dat eventuell un de Problemer vum Rekrutement geleeën huet.
D'Paschtéier ware fir d'Zeremonien zu Éiere vun de Gëtter zoustänneg mä si hunn d'Orakel selwer net konsultéiert, dofir gouf et spezialiséiert Personal.
Prophéiten
D'Prophéite sinn déi, déi amplaz vun der Gottheet an där hirem Num geschwat hunn, an ënner dem Afloss vun där Gottheet stoungen. D'Prophéite waren eigentlech Fonctionnaire vum Tempel, déi opgepasst hunn, datt alles riicht leeft.
D'Pythia
D'Pythia gouf ënner de Meedercher vun Delphi erausgesicht. Laut dem Euripides a sengem Wierk Ion gëtt et keng Limitt wat dëst Rekrutement betrëfft. De Plutarch erzielt eis, datt souguer en aarmt Baueremeedchen zur Pythia gewielt ka ginn.
D'Pythia huet am Hellegtum gelieft a gouf op Liewenszäit ernannt. Si huet missen hir Rengheet behalen an huet op engem Bett vu Lorbeerblieder geschlof. Et konnten nëmme Meedercher vun Delphi Pythia ginn, keng Auslänner.
Subalternt Personal
Nieft dem uewe genannte Personal gëtt et och nach d'mageiroi, zoustänneg fir d'Affer, an d'grapheis, d'Sekretären, déi d'Entwerte vun der Pythia opgeschriwwen hunn.
Konsultatioun vum Orakel
Ganz um Ufank konnt ee nëmmen eemol am Joer d'Orakel besiche goen. Zur Zäit vum Plutarch gouf et Konsultatioune pro Mount, souguer wann den Apollo bei den Hyperboreaner war. D'Orakel konnt un allen Deeg konsultéiert ginn, déi net als "schlecht" gegollt hunn, an den Alexander de Groussen huet souguer déi Deeg gemaach.
Fir ze kucken, ob et e "gudden" oder e "schlechten" Dag war, gouf eng Geess als Affer geholl. Wa si geziddert huet, war et e "gudden" Dag an de Gott gewëllt z'äntwerten.
Reiefolleg vun de Konsultanten
D'Konsultatioun war genee gereegelt. Zwou Haaptreegele waren datt d'Griiche virun de Barbare kommen, an d'Awunner vun Delphi virun allen anere Griichen. No den Awunner vun Delphi koumen aus Éischt d'Leit aus der Amphictyonie drun. Déi aner griichesch Stadtstaate ware geographesch regroupéiert, mä dës Andeelung konnt geännert ginn, jee no Wichtegkeet vun enger Stad zu enger bestëmmter Zäit. Am 4. Joerhonnert v. Chr. duerften zum Beispill d'Awunner vun Theben direkt no den Awunner vun Delphi d'Orakel konsultéieren, dëst wéinst der Hegemonie vun Theben.
D'Affer
Beim Affer gouf ëmmer en Deel vum Affer ewechgeholl, meeschtens war dëst d'Haut, deen da weiderverkaf gouf. Des Afferzeremonien hu fir Delphi eng wichteg Quell vu Sue gespillt.
D'Konsultanten
D'Konsultatioun konnt als Grupp oder als Eenzelpersoun duerchgefouert ginn. Op d'Fraen och e Recht op d'Konsultatioun vum Orakel haten, geet aus de literaresche Sourcen net kloer ervir. De Plutarch erzielt eis nëmmen, datt keng Frae bei der Afferzeremonie erlaabt sinn.
D'Pythia
Obwuel eis méi wéi 615 Orakelkonsultatioune bekannt sinn, wësse mer net genee wéi dëst Orakel de Message iwwerdroen huet. Hunn d'Konsultanten d'Pythia gesinn ? Et kann een unhuelen datt d'Pythia verstoppt bliwwen ass, well d'Konsultante sech am oikos opgehalen hunn, engem Raum deen ofgetrennt vum adyton war. Dës Oftrennung war no griicheschem Denke ganz normal. D'Griichen, sou frou se och mat hire Gëtter waren, haten dach Angscht virum direkte Kontakt mat enger Gottheet. D'Mënsche sollen net aus hirer Sphär erausgoen, well soss kënnt et zur hybris an et ass allgemeng allzegudd bekannt, wat dem Ikarus geschitt ass, wéi e méi wollt.
Vill Fuerscher stelle sech natierlech och d'Fro iwwer den Zoustand vun der Pythia wärend der Befroung vum Orakel. De Platon beschreift den Zoustand vun der Pythia als mania, wat den Cicero mat furor iwwersetzt. Fir déi al Griiche bestoung op jiddwer Fall keen Zweiwel dodrun, datt d'Pythia vum pneuma, vum Otem vum Apollo, besiess war, wärend si geäntwert huet.
D'Äntwert vum Orakel
Laut dem Herodot gouf d'Äntwert vum Orakel a Verse ginn. De Strabon erzielt eis vun Äntwerten entweeder a Versen, oder a Prosa. Op den Inskriptiounen déi fonnt goufen, stinn d'Entwerte vun der Pythia ëmmer a Prosa. Do stellt sech natierlech d'Fro, wéi gouf d'Äntwert dann elo ginn ?
Eng bestëmmte Kategorie Äntwerte sinn d'Ioxias, dat sinn déi Äntwerten, déi eréischt e Sënn erginn, nodeem en Evenement geschitt ass.
Ronderëm d'Orakel
Ronderëm d'Orakel selwer gouf et eng Rei vu Festivitéiten.
Leopard 1
De Leopard 1 ass e mëttlere Kampfpanzer aus Däitschland. Et war den éischten, deen nom Zweete Weltkrich an der Bundesrepublik entwéckelt gouf. Vun 1965 bis 1984 goufen am Ganze 4.744 Stéck gebaut, vun deenen der och haut nach a verschiddenen Arméie vun der Welt ze fanne sinn. An Däitschland war e vun 1965 bis 2003 offiziell am Asaz. E gouf duerch de Leopard 2 ersat.
Orakel vun Delphi
D'Enneaeteriden
D'Enneaeteriden goufen all aacht Joer zelebréiert. Den 8-Jores-Zyklus huet mat engem magesche Moment iwwerenee gestëmmt. All 8 Joer waren d'Stären erëm op der selwechter Plaz ukomm wéi se sech 8 Joer virdrun um Himmel presentéiert hunn. Dobäi muss ee bemierken datt d'Griichen nom Moundkalenner gefuer sinn.
Leopard 1
Geschicht, wéi en entstanen ass
D'Wiederbewaffnung vun der Bundesrepublik de 5. Mee 1955 huet dozou geféiert, datt d'Bundeswehr fir unzefänken, mat US-amerikaneschen a brittesche Panzergefierer ausgerëscht gouf. Déi däitsch Rëschtungsindustrie war zu där Zäit net an der Lag, fir d'Panzerentwécklung duerchzesetzen.
Orakel vun Delphi
D'Enneaeteriden
Dës Enneaeteride sinn an dräi grouss Fester zu Delphi opgedeelt. De 'Septerion oder Stepterion ass laut engem byzantinesche Lexikograph e Fest fir sech ze rengegen. Ausserdeem gëtt et e mystescht Fest fir d'Semele, eng zimmlech al Gottheet. Beim Fest vun der Charila gëtt Iessen un d'Bevëlkerung vun Delphi ausgedeelt, an d'Gaia gëtt opgeruff, sech ëm hir Kanner, d'Mënschen, ze këmmeren.
Leopard 1
Geschicht, wéi en entstanen ass
Daimler-Benz huet dunn allerdéngs mat Hëllef vun auslännesche Produzente versicht, dat Lach an der Entwécklung vu Waffen zouzemaachen. Zesumme mat der Porsche KG, ZF Friedrichshafen, Ruhrstahl AG an der indescher Firma TATA ass geplangt ginn, e Kampfpanzer fir Indien z'entwéckelen. Aus deem Projet gouf allerdéngs näischt.
Orakel vun Delphi
D'Penteaterid
D'Pythias ass wuel dat festlechst Ereegnes zu Delphi. Et gëtt am 3. Joer vun all Olympiad gefeiert fir den Doud vun der Schlaang Python ze feieren. Nom Éischten Hellege Krich gëtt et definitiv dräi Haaptconcoursen: Musek, Gymnastik a Wagenrennen. Eng Spezifizitéit vun Delphi ass, datt d'Musek ëmmer un éischter Plaz steet, wat natierlech dodru läit, datt d'Orakel dem Apollo gewidmet ass.
Zu der Penteaterid zielen och d'Pythaiden, déi de mythesche Wee vum Theseus vun Attika bis Delphi feieren. Lass geet et ëmmer bei der Tetrapol vu Marathon. Am Joer 97 kënnt et zu der leschter Pythaid. Am 1. Joerhonnert v. Chr. ass Athen komplett ruinéiert.
Dionysos
No dem Plutarch gehéiert Delphi net manner dem Dionysos wéi dem Apollo. Am adyton steet dann och d'Graf vum Dionysos. Dës Gottheet geet op d'2. Joerdausend v. Chr. zeréck an ass eng Gottheet déi stierft an erëm obersteet. Am Géigesaz zum Apollo deen am Wanter d'Hellegtum verléisst, fir bei d'Hyperboreaner ze goen, bleift den Dionysos ëmmer zu Delphi. Hien ass och e prophetesche Gott, an an Thrakien gëtt et och Orakele vum Dionysos. D'Archeologie liwwert eis Beweiser fir en Dionysos-Kult zu Delphi, mä leider eréischt ab dem 4. Joerhonnert v. Chr. obschonn eeler Texter eis vun dëser Presenz erzielen. Zu Delphi ass d'Haapthellegtum vum Dionysos den Theater. D'Fest, d'Triédéride, feiert den Doud an d'Obersteeë vum Dionysos, a gëtt all zwee Joer zelebréiert.
Musen an Nymphen
D'Nymphe si Gottheete vun der Natur a vum Uebst. Si hunn den Apollo ugefeiert bei sengem Kampf mat der Schlaang Python. Et gëtt verschidde Kategorië vun Nymphen. Sou hunn d'Thries, Duechtere vum Zeus, dem Apollo d'Divinatioun bäibruecht. Beie-Nymphe wunnen um Fouss vum Bierg Parnass.
Nieft den Nymphe waren d'Muse wichteg fir d'Orakel vum Apollo zu Delphi. Hinne huet d'Quell nieft dem Orakel gehéiert.
Artemis
No dem Diodor vu Sizilien gouf et en Artemis-Tempel zu Delphi, mä onkloer ass, op deen Tempel nach mat enger anerer Gottheet gedeelt gouf, oder nëmme fir d'Artemis gebaut ginn ass. Am Fall wou den Tempel gedeelt gouf, kann een zimmlech sécher dovun ausgoen, datt déi aner Hallschent da vun der Athena besat gouf, wéi dat meeschtens de Fall war.
D'Artemis ass d'Zwillingsschwëster vum Apollo an d'Duechter vun der Leto. Zu Delphi gouf et och e Fest zu Éiere vun der Artemis, fir datt d'Fraë schéi Kanner op d'Welt bréngen.
Poseidon an Zeus
Am Tempel vum Apollo gëtt et eng Plaz déi dem Poseidon firbehalen ass. Et gëtt ugeholl datt de Kult scho virum Apollo zu Delphi existéiert huet, an och duerch dësen net eliminéiert gouf.
Den Zeus. Am Tempel vum Apollo steet eng Statu vum Papp vun de Gëtter, d'Statu vum Zeus Moiragétes, deen deen d'Schicksal vun de Mënsche leet.
Um Spaweck
Oracle grec
Herald Sun Tour
De Jayco Herald Sun Tour ass eng Etapppecourse mam Vëlo, déi an Australien am Bundesstaat Victoria gefuer gëtt.
D'Course gouf vun der australescher Dageszeitung Herald Sun an d'Liewe geruff.
Provënz Córdoba
Córdoba ass eng vun den aacht Provënzen an der spuenescher Regioun Andalusien. D'Haaptstad ass Córdoba.
M4 Sherman
Den M4 Sherman war e mëttleren US-amerikaneschen Tanks am Zweete Weltkrich an am Koreakrich. Et war de meeschtgebauten US-Panzer an där Zäit.
Geschicht
Den éischte Prototyp vum M4 gouf 1941 entwéckelt a war baséiert op de Prototyp T6. E gouf vu Februar 1942 un a Serie produzéiert. Déi offiziell Bezeechnung war Medium Tank, M4, e krut den Numm Sherman (nom US-amerikanesche Generol William T. Sherman (1820-1891)) wéi e vun der brittescher Arméi iwwerholl gouf an du bei den éischte Gefechter an der zweeter El-Alamein-Schluecht dobäi war.
Gotthard-Stroossentunnel
De Gotthard-Stroossentunnel ass mat 16,9 Kilometer Längt den drëttlängste Stroossentunnel vun der Welt an dee längsten an den Alpen.
Provënz Córdoba
D'Provënz grenzt un d'Provënzen Málaga, Sevilla, Badajoz, Ciudad Real, Jaén a Granada.
Gotthard-Stroossentunnel
Den Tunnel gouf tëscht 1970 an 1980 gebaut a verbënnt Göschenen am Kanton Uri mat Airolo am Kanton Tessin. E gouf de 5. September 1980 fir de Verkéier opgemaach. Den Tunnel ass en Deel vun der Schwäizer Nationalstrooss A2 déi vun der franséischer Grenz zu Basel op déi italieenesch Grenz zu Chiasso féiert.
Musée-Bus
De Musée-Bus, och nach "Musée-Bus 2000" genannt, ass den éischte Bus vum Naturmusée an ass zanter dem Mee 1994 am Asaz.
Provënz Córdoba
Córdoba ass a 7 Comarcas an a 75 Gemengen agedeelt.
Musée-Bus
De Bus gëtt am Kader vun dezentralen Aktivitéite vum Service éducatif vum Naturmusée bedriwwen an enker Zesummenaarbecht mat dem Ëmwelt- an Tourismusministère, de Gemengen an den nationalen Naturschutzorganisatiounen.
Provënz Córdoba
D'Comarcas sinn:
Musée-Bus
Dëse "mobilen Naturmusée" ass u sech kee richtege Bus, mä e Camion, deem seng Këscht automatesch ausernee gezu ka ginn, wouduerch e Raum entsteet mat enger Fläch vu 50 m2, deen als Atelier, als Labo oder fir Konferenzen oder Ausstellungen ka benotzt ginn.
Ronald Biggs
De Ronald Arthur Biggs, gebuer den 8. August 1929 am Londoner Stadbezierk Lambeth, war e Member vun enger brittescher Raiberband, déi den 8. August 1963 bei der Bridego-Eisenbunnsbréck zu Ledburn de kinnekleche Postzuch vu Glasgow op London iwwerfall, an 2,63 Millioune Pond geklaut hat. Den Iwwerfall gouf ënner dem Numm The Great Train Robbery bekannt.
No an no waren d'Membere vun der Band vun der Police festgeholl ginn. De Biggs konnt sech 1965 aus dem Stëbs maachen, an huet a Brasilien gewunnt. Well hien do e Bouf hat, huet d'Land en net missen ausliwweren. 2001 koum hie fräiwëlleg hannescht, wou hien zanter dem 7. Mee vun deem Joer am Belmarsh-Prisong seng drëssegjäreg Strof ofsëtzt.
Seng Demande fir éischter entlooss ze ginn, gouf den 1. Juli 2009 vum brittesche Justizminister Jack Straw refuséiert.
Herald Sun Tour
Déi éischt Oplo vun der Course gouf tëscht dem 7. an dem 12. Oktober 1952 disputéiert. Gewonne gouf si vum Australier Keith Rowley an der Zäit vun 42 Stonnen, 57 Minutten a 55 Sekonnen. Dësen hat am Generalklassement eng Avance vun 49 Sekonnen op säi Brudder Max.
Zanter 2005 gehéiert d'Jayco Herald Sun Tour zum UCI Oceania Tour an ass zanterhier an der Klass 2.1 agestuuft.
Robert McNamara
De Robert Strange McNamara gebuer den 9. Juni 1916 zu San Francisco, a gestuerwen de 6. Juli 2009 zu Washington D.C., war en US-amerikanesche Politiker an Ekonomist.
Georges Bach
De Georges Bach, gebuer den 12. Juni 1955, ass e lëtzebuergesche Gewerkschaftler a Politiker (CSV).
De Georges Bach ass Handwierker a schafft bei der Lëtzebuerger Eisebunn. Hien ass zanter 2003 President vun der Federatioun vun de chrëschtlechen Transportaarbechter (FCPT) a war tëscht 2003 an 2009 President vum Eisebunnersyndikat Syprolux.
Doriwwer eraus ass hie Member vun der europäescher Transportaarbechter-Federatioun (ETF) a Member vum Wirtschafts- a Sozialrot vun der Groussregioun.
Robert McNamara
De McNamara huet 1937 op der Universitéit vu Kalifornien Ekonomie a Philosophie studéiert. 1943 koum e bei d'US Air Force. Duerno huet hie bei Ford geschafft, wou e sech bis zum President eropgeschafft huet. Vun 1961 bis 1968 war hie Secretary of Defense (Verdeedegungsminister ënner de Presidenten John F. Kennedy a Lyndon B. Johnson zu der Zäit vun der Kubakris an dem Vietnamkrich. Den 29. Februar 1968 ass hien zeréckgetrueden, wéi d'amerikanesch Presenz am Vietnam ëmmer méi an d'Kritik koum.
Georges Bach
Bei den Europawalen 2014 gouf hien als Zweeten op ee vun den dräi Sëtz, déi seng Partei gewonnen huet, erëmgewielt.
De Georges Bach ass bestuet a Papp vun 3 Kanner.
Robert McNamara
Duerno war hie bis 1981 President vun der Weltbank.
Canton de Limoges-Isle
De Canton de Limoges-Isle ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Kullat Nunu (Stär)
Kullat Nunu ass den Numm vum Stär Eta Piscium. De Kullat Nunu huet eng visuell Magnitude vu +3,62 mag a gehéiert zu der Spektralklass G7IIIa. De Kullat Nunu ass 294 Liichtjoer vun eiser Äerd ewech an huet en Duerchmiesser, dee 26-mol méi grouss ass wéi dee vun eiser Sonn.
Koordinaten (Equinoxe 2000)
Canton de Lectoure
De Canton de Lectoure ass eng fréier franséisch administrativ Andeelung am Arrondissement Condom, am Departement Gers an der Regioun Occitanie.
Bilschdref
Bilschdref ass eng Uertschaft an der Gemeng Rammerech.
Geschichtleches
Tëscht 1946 an 1965 gouf et an der fréierer Gemeng Ueschdref eng Museksgesellschaft d'Fanfare La Patrie Arsdorf-Bilsdorf, och nach Déi Wëll genannt.
Bibliographisches Institut & F. A. Brockhaus
Bibliographisches Institut & F. A. Brockhaus ass en däitsche Buchverlag, deen haaptsächlech Dictionnairen, Enzyklopediën a Lexikonen ënner de Marken Brockhaus, Duden a Meyer editéiert.
Zanter 1988 ass d'Langenscheidt KG majoritären Aktionär.
Jean Gabin
De Jean Gabin, gebuer als Jean Alexis Moncorgé de 17. Mee 1904 zu Paräis a gestuerwen de 15. November 1976 zu Neuilly-sur-Seine war e franséische Schauspiller.
De Jean Gabin huet an iwwer 90 Filmer eng Roll iwwerholl. Bedeitend Filmer mat him sinn: La belle équipe (1936) vum Julien Duvivier, La grande illusion (1937) vum Jean Renoir, Le quai des brumes (1938) vum Marcel Carné, La bête humaine (1938) vum Jean Renoir a Le jour se lève vum Marcel Carné.
De Jean-Gabin-Präis fir Nowuessschauspiller war no him benannt.
Warren Buffett
De Warren Edward Buffett, gebuer den 30. August 1930 zu Omaha, Nebraska, USA, ass en US-amerikaneschen Investisseur mat engem, 2016, geschate Privatverméige vu ronn 68 Mrd. US-Dollar.
Verméigen
E groussen Deel vu sengem Verméigen ass an där vun him opgebauter Investment-Firma Berkshire Hathaway ugeluecht.
De Philanthrop
De 16. Juni 2010 huet hien ugekënnegt, no an no 99 % vu sengem Räichtum u fënnef Stëftungen ze verschenken. De gréissten Deel soll, der Zäitschrëft Fortune no, un d'Bill & Melinda Gates Foundation goen, e méi klengen Deel u véier Buffett-Familljestëftungen.
Schëld C, 19
D' Schëld C, 19 ass e Parkschëld aus dem Lëtzebuerger Code de la Route dat ugëtt, datt et verbueden ass ze stationéieren a stallzehalen.
Originaltext aus dem Code de la Route:
2. Arrêt et stationnement interdits - ''Le signal C,19 indique que l'arrêt et le stationnement sont interdits. Le signal C,19 complété par un panneau additionnel indique que l'arrêt et le stationnement sont interdits ou limités selon les modalités inscrites sur le panneau additionnel.'' ''Hormis le cas de la signalisation zonale, les interdictions et limitations visant l'arrêt et le stationnement ne s’appliquent que du côté de la chaussée où le signal est placé. Elles sont applicables à partir de l'aplomb du signal jusqu'à la prochaine intersection située du côté du signal. Un panneau additionnel du modèle 3b, 3c ou 3d peut toutefois indiquer une application dérogatoire du signal. Le signal complété par le panneau additionnel 3e indique le rappel de l'interdiction ou de la limitation d'arrêt et de stationnement.''
Canton de Saint-Chély-d'Aubrac
De Canton de Saint-Chély-d'Aubrac ass eng fréier franséisch administrativ Andeelung am Arrondissement Rodez, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Naturschutzgebitt Prënzebierg
Prënzebierg ass en Naturschutzgebitt an de Gemengen Déifferdeng a Péiteng. An engem fréierem Äerzofbaugebitt tëscht Fond-de-Gras, Nidderkuer a Péiteng erstreckt sech haut e variéiert Gebitt mat verschiddene Vegetatiounsstadien, wouvun zirka 255 ha zanter dem 20. November 1991 ënner Naturschutz stinn.
Wéi et entstanen ass a Geologesches
Um Prënzebierg ass 1870 mam Ofbau vun der Minett an ënnerierdesche Galerien am Beräich vum Giele Botter (Schlammebierg) ugefaange ginn. Nodeem 1879 d'Thomasverfahren erlaabt huet dem Eisen de Phosphor z'entzéien, ass et mat der Siderurgie richteg lass gaangen. Nom Zweete Weltkrich am Joer 1964 huet een um Giele Botter wéinst dem technesche Fortschrëtt mat der Exploitatioun ënner fräiem Himmel ugefaangen. Ier déi eisenäerzhalteg Steng konnte gefërdert ginn, hu fir d'éischt misse mergeleg a kallekhalteg Schichten iwwer der Minett ofgedroe ginn. Dëst sinn (vun uewen no ënnen):
Eréischt ënner dëse Schichten, fänken d'Minettschichten un, déi sech an eng kallekeg, rout Schicht an drënner an eng kiseleg, gro Schicht ënnerdeelen a räich u Fossilie sinn. Déi kallekeg ënnerscheet sech vun der kieseleger duerch e méi héije Kalzium-Gehalt an un engem méi klengen Eisenundeel. D'Exploitatioun huet sech als eng grouss Terrassementscarrière presentéiert, déi den eenzele Minettschichten entsprach huet. Déi verschidden Terrasse si mateneen iwwer Rampe verbonnen, déi dem Transport vun den exploitéierte Steng gedéngt hunn. Nach haut erënneren déi al Buggi- a Schinnentrassen am Gebitt un déi fréier Zäit.
Mam Stopp vum Minettofbau am Juli 1977 um Giele Botter huet d'Natur, iwwer verschidde Vegetatiounsstadien (Successioun), ugefaange sech séier aus der änlecher Moundlandschaft nees z'erhuelen. Gläichzäiteg sinn eng Partie Bauprojeten op de Frichen envisagéiert ginn. No jorelaangem Asaz vun Naturschutzorganisatiounen ass schliisslech mam groussherzoglechem Reglement vum 20. November 1991 d'Gebitt mat 165,14 ha an enger 90,16 ha grousser Pufferzon zum Naturschutzgebitt erkläert ginn. Am Kader vun der EU-Habitatdirektiv (92/43/CEE) gehéiert d'Reserv mat 1156 ha gläichzäiteg dem europäeschem Netz Natura 2000 un.
Ekologie
Déi grouss Varietéit vu verschiddene Liewensraim, déi duerch d'Exploitatioun vun der Minett entstane sinn, mécht dëst Gebitt eenzegaarteg a schützenswäert. Wärend op den zulescht ofgeschotte Steng sech éischt Flechten a Moos niddergelooss hunn, hu sech op de Plazen, déi als éischt opgi si ginn, deelweis schonn Pionéierbëscher entwéckelt. Op engem hannerloossenem Tipp, aus der Zäit wou d'Eisen nach mat der Hand ofgebaut an d'Schlak mat klenge Weenercher gekippt gouf, hu sech wéinst der extreemer Buedemaarmut un Humus an der Existenz vun engem besonneschem Mikroklima, charakteriséiert duerch schwaach Temperaturënnerscheeder an duerch d'Erhale vun enger bestëmmter Loftfiichtegkeet op Buedemhéicht, e fantastescht Paradäis entwéckelt, dat de Biergcharakter huet an zum Deel aus Europäesche Meläsen (Larix decidua), Schwaarz Kiferen (Pinus nigra) a rare Fare besteet.
An de Minettskaulen huet sech scho kuerz nom Enn vun der Exploitatioun wéinst hirem liichten a fluchfäege Som d'Bierk (Betula pendula) a Weiden (Salix caprea) op de Broochen ausbreede kënnen. Dës Pionéierbamaarte beräicheren duerch d'Dekompositioun vun hire Blieder de Buedem mat Humus a preparéieren en sou fir méi exigent Beem. Op den närstoffaarme Bëschränner, Dréchewisen a Fiichtwisen sinn eng 21 verschidden Orchideeënaarten nogewiese ginn. Ënner hinnen d'Pyramidenorchidee (Anacamptis pyramidalis), déi typesch fir Dréchewisen ass an déi charakteristesch Fiichtwisen-Orchidee Dactylorhiza incarnata.
Déi räich an diversifiéiert Planzewelt zitt vill Insekten un, ënner hinnen eng 171 Päiperlekszorten, déi zum Deel rar a bedreet sinn. An den hannerloossene Kaulen hu sech mat der Zäit aarteräich Dëmpelen entwéckelt, déi Liewensraim fir d'Grouss Waasserederes (Triturus cristatus) an d'Réngelnatter (Natrix natrix) bidden. Déi fréier Minnegalerie sinn eng beléift Iwwerwanterungsplaz vun de Fliedermais. Eng zéng vun den nonzéng Aarten, déi zu Lëtzebuerg virkommen an all geschützt sinn, logéieren an der Reserv. Ënner hinnen ass d'Grouss Hufeisennues (Rhinolophus ferrumequinum), d'Waasserflëntermaus (Myotis daubentoni) oder déi Kleng Flëntermaus (Pipistrellus pipistrellus).
Naturléierpied
An der Reserv sinn zwee Léierpied amenagéiert ginn. De 7 km laangen Entdeckungspad Prënzebierg - Giele Botter féiert zum Deel duerch déi fréier Minière ënner fräiem Himmel an informéiert mat zwielef verschiddene Panneauen iwwer d'Geschicht an d'Fauna an d'Flora vum Gebitt. Op den ale Buggitrasse kann ee sech e Bild vun der fréierer Gewannung vum Eisen a gläichzäiteg iwwer Successioun maachen.
De geologesche Léierpad Giele Botter féiert iwwer 2,5 km laanscht d'Ofbauwänn vun der fréierer Exploitatioun vum Giele Botter. An Zesummenaarbecht mat der Forstverwaltung, dem Naturmusée an der A.s.b.l. Circuits Culturels Interdisciplinaires du Bassin Minier sinn eng néng Statiounen entstanen, déi den Naturfrënd iwwer d'Entsteeung, d'Eegeschaften an den Ofbau vun der Minett informéieren.
NGC 7479
Den NGC 7479 ass eng Balkespiralgalaxis mat enger Ausdeenung vu 4,1' × 3,1'. Si huet eng visuell Magnitude vu +10,9 mag a läit am Stärebild Pegasus.
Entdeckung
D'Galaxis gouf den 19. Oktober 1784 vum däitsch-britteschen Astronom Wilhelm Herschel entdeckt.
Canton de Limoges-La Bastide
De Canton de Limoges-La Bastide ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Limoges.
Südamerika
Südamerika ass de südlechen Deel vun Amerika.
Äschermëttwoch
Äschermëttwoch ass de Mëttwoch no Fuessonndeg, et ass den Ufank vun der Faaschtenzäit, déi 46 Deeg méi spéit mat Ouschtersonndeg ophält (well op de Sonndeger an der Faaschtenzäit net gefaascht gëtt an et där 6 sinn, ergëtt dat eng Faaschtenzäit vu 40 Deeg). Ausserdeem ass et eng Virbereedung op d'Operstéiung vum Jesus. Et ass och den Ufank vun der ëffentlecher Bouss.
Déi 40 Deeg vun der Faaschtenzäit ginn op déi 40 Deeg Faaschtenzäit a Gebietszäit vum Jesus no senger Daf am Jordan zeréck. Déi Zuel 40 kënnt méi wéi eemol an der Bibel vir. Sou zum Beispill de Moses dee 40 Deeg um Bierg Sinai verbréngt an de Prophet Elia, dee 40 Deeg duerch d'Wüüst wandert.
Op Äschermëttwoch gëtt an der kathoulescher Kierch dat sougenannt Äschekräiz ausgedeelt, dobäi gëtt de Gleewegen Äschen op de Kapp gestreet respektiv hinne mat Äschen e Kräiz op d'Stier gezeechent - als Zeeche vun Ëmkéier a Bouss. Äsche sinn a ville Kulturen en Zeeche vu Rengegung (cf. d'Produktioun vu Seef mat Äschen) a Bouss, sou och an der Bibel. Bei dësem Ritual huet d'Konzept vun der Metanoia (gr μετάνοια - Sënnesemkéier) eng zentral Bedeitung, well de Mënsch sech senger Vergänglechkeet a senger Ofhängegkeet vu Gott soll nei bewosst ginn, dëst als Virbereedung op Ouschteren.
Streng geholl, dierften d'Katholicken an där Zäit kee Fleesch an näischt Séisses iessen. Am Mëttelalter duerften d'Leit wärend där Zäit och keng Mëllechprodukter iessen, d'Sonndeger ausgeschloss well déi net zu de 40 Faaschtendeeg gehéieren. Hautdesdaags gi meeschtens nëmmen nach den Äschermëttwoch an de Karfreideg, als sougenannt Faaschtendeeg bezeechent, op deenen d'Katholicke kee Fleesch iessen an nëmmen eng Moolzecht den Dag zou sech huelen.
Krich
E Krich ass ee mat Gewalt ausgedroene Konflikt tëscht engem oder méi Staaten oder tëscht bewaffente gréissere Gruppe vu Leit. Jee no Zil an Ausmooss schwätzt ee vun engem Onofhängegkeetskrich, Befreiungskrich, Biergerkrich, Weltkrich, etc..
Ausser dem Mënsch gëtt et och Déieren, déi reegelrecht Kricher féieren, meeschtens ëm Liewensraum. Un éischter Plaz siefen do d'Seechomessen an d'Termite genannt.
Eugène Hettinger
Den Eugène Hettinger, besser bekannt als Hercule Hettinger gebuer de 17. Dezember 1875 zu Ëtteng, a gestuerwen am November 1923, war Schouster zu Rëmeleng an en aktiven Turner, dee sech en Numm als Lëtzebuerger Kraaftmënsch gemaach huet.
Hien huet seng Kraaft mat där vum John Grün gemooss. Sou huet hien z. B. e Mann op sengem Vëlo mat nëmmen enger Hand an d'Luucht gehuewen.
Canton de Sainte-Geneviève-sur-Argence
De Canton de Sainte-Geneviève-sur-Argence ass eng fréier franséisch administrativ Andeelung am Arrondissement Rodez, am Departement Aveyron an der Regioun Occitanie. Bei der Kantonalreform vun 2014 gouf de Kanton ofgeschaaft.
Canton de Mauvezin
De Canton de Mauvezin ass eng fréier franséisch administrativ Andeelung am Arrondissement Condom, am Departement Gers an der Regioun Occitanie.
Michal (Sänger)
De Michał Kwiatkowski, gebuer den 12. November 1983 zu Gorzów Wielkopolski, ass e polnesche Sänger a Museker, deen a Frankräich eng laang Zäit nëmmen ënner dem Numm Michal bekannt war. Hien ass och ënner dem Pseudonym Self Concept aktiv.
Biographie
De Michał Kwiatkowski ass zu Gorzów Wielkopolski opgewuess, wou hien am Conservatoire sechs Joer laang Piano geléiert huet.
2001 war hie bei der polnescher Karaoke-Fernseesendung Szansa na sukces dobäi, wou hie gewonnen huet. D'Joer drop goung hien a Frankräich fir zu Paräis Lettres modernes ze studéieren.
2003 gouf hien um Casting vun der Star Academy a Frankräich entdeckt. Hie koum bis an d'Finall, mä huet do géint d'Élodie Frégé verluer. Trotzdeem bréngt hien d'Joer drop en Album eraus, De l'or et des poussières. Déi éischt Single ass Tu mets de l'or, awer et ass eréischt déi zweet Single, Viens jusqu'à moi, déi hie mam Élodie Frégé séngt, déi e groussen Erfolleg gëtt an hie bis an déi franséisch Top Ten bréngt.
Am September 2009 hëlt hien un der polnescher Danzsendung Taniec z gwiazdami deel (Originaltitel: Dancing with the Stars).
Well seng Plackefirma Universal him de Kontrakt gekënnegt huet, huet den Michal 2008 säin eegent Label Self Concept gegrënnt, an zwee Joer méi spéit eng EP ënner dem selwechten Numm erausbruecht.
De 26. Januar 2015 ass a Frankräich säin Album Chopin etc ënner sengem vollen Numm Michal Kwiatkoswki verëffentlecht ginn. Dorop mëscht hien d'klassesch Wierker vum Frédéric Chopin mat modernen Aflëss aus der Popmusek.
Canton de Cholet-1
De Canton de Cholet-1 ass eng franséisch administrativ Andeelung am Arrondissement Cholet, am Departement Maine-et-Loire an der Regioun Pays de la Loire.
T-35
Den T-35 ass e 5-tiermege schwéiere russesche Kampfpanzer aus den 30er Joren. Den Tanks hat 5 Tierm, wat eng Raritéit ass. Hie war e Flopp, well e schlecht beweeglech war, d'Tierm schlecht ausgeriicht an hien eng staark Besatzung vun eelef Mann gebraucht huet.
Et goufen dovun 61 Stéck a 4 Serie produzéiert, d'Konstruktioun gouf dobäi all Kéier geännert. E war net fir Asätz am Gefecht gëeegent. Déi meescht Exemplaire waren zu Moskau stationéiert. Hien ass all Joer op militäresche Parade virgefouert ginn, wou en duerch seng Gréisst staark impressionéiert huet. Fir seng Gréisst war deen Tanks awer erstaunlech schwaach gepanzert.
Et gëtt ugeholl, datt e viru Moskau géint d'Wehrmacht agesat gouf. Am Verlaf vum Zweete Weltkrich sinn e puer Stéck der Wehrmacht an d'Gräpp gefall, déi dann d'Bezeechnung 751(r) kruten. Et existéieren och Fotoe vum T-35 virun Tarnopol.
Fokker F-27 Friendship
De Fokker F-27 Friendship ass e Probeller-Fliger vum hollännesche Fligerconstructeur Fokker. Mat 800 gebaute Fligeren ass et bis lo deen erfollegräichsten Turboprop op der Welt.
Technesch Daten
(Fir den F27-100 / F27-200)
Sacavém
Sacavém ass eng Stad a Portugal, Gemeng Loures, just e puer Kilometer vu Lissabon ewech. Sacavém huet eng Fläch vun 3,82 km2 an eng Populatioun vun ongeféier 18.000 Awunner (Stand 2001). Sacavém ass de 4. Dezember 1927 offiziell en Duerf ginn, an de 4. Juli 1997 an de Rang vun enger Stad erhuewe ginn.
Canton de Limoges-Landouge
De Canton de Limoges-Landouge ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Sacavém
Sacavém ass besonnesch wéinst senge Keramike bekannt.
Canton de Limoges-Landouge
Den Haaptuert ass Limoges.
Amel Bent
D'Amel Bent, gebuer den 21. Juni 1985 zu Joué-lès-Tours an der haiteger Regioun Centre-Val de Loire als Amel Bentbachir, ass eng franséisch Pop-Sängerin.
Biographie
Der Amel Bent hire Papp kënnt aus Algerien an hir Mamm aus Marokko. D'Amel Bent, déi schonn ëmmer gär gesongen huet, wollt als Jugendlech awer Psychologie studéieren. 2004 wollt si sech dofir op enger Universitéit aschreiwen, huet dunn awer um Casting vun der Televisiounsshow Nouvelle Star deelgeholl. Si huet zwar net gewonnen, ass awer op déi drëtt Plaz komm.
Am November vum selwechte Joer huet si dunn hiren éischten Album Un jour d'été erausbruecht, dee si zesumme mat der franséischer Rapperin Diam's geschriwwen huet. Déi éischt Single Ma Philosophie war e grousse Succès; si gouf 500.000-mol verkaaft an huet sech méi wéi sechs Wochen op der Nummer 1 vun den offizielle Single-Charts gehalen. Och déi zweet Single Le Droit à l'erreur war erfollegräich an den Album huet schlussendlech Platin-Status erreecht.
2006 huet d'Amel Bent dat engleschsproochegt Lidd Eye of the Tiger erausbruecht, eng Cover-Versioun vun 1982 vun der Band Survivor.
Ee Joer méi spéit gouf den neien Album A 20 ans presentéiert, bei deem de Pascal Obispo an de Lionel Florence bei der éischter Single Nouveau français collaboréiert hunn. Aner Lidder stame vum Diam's a souguer de Charles Aznavour huet extra ee Lidd fir si geschriwwen.
Am Dezember 2009 koum hiren drëtte Studio-Album Où je vais eraus. Den éischten Extrait mam selwechten Numm huet d'Nummer 4 an de franséischen Downloadcharts erreecht. Am Mee huet si e Concert am renomméierten Olympia ginn an hir national Tournée am ausverkaaften Zénith de Paris ofgeschloss.
No der Verëffentlechung vun hirem véierten Album Délit mineur ass d'Amel Bent 2012 dat neit Gesiicht vu Weight Watchers a Frankräich ginn. Well Délit mineur kee grousse kommerziellen Erfolleg hat, ass d'Sängerin net mat em op Tournée gaangen. 2012 huet si un der drëtter Staffel vun der Emissioun Danse avec les stars deelgeholl.
Canton de Cholet-2
De Canton de Cholet-2 ass eng franséisch administrativ Andeelung am Arrondissement Cholet, am Departement Maine-et-Loire an der Regioun Pays de la Loire.
Amel Bent
Biographie
Ufank 2014 huet si de Studiosalbum Instinct verëffentlecht, bei deem si u bal all de Lidder matgeschriwwen huet an dee vum bekannte franséischen Hip-Hop an R&B-Produzent Kore produzéiert gouf. Déi éischt Singleauskopplung war Ma Chance, fir déi si bei den NRJ Music Awards 2013 an der Kategorie Artiste féminine francophone nominéiert gouf. Donieft huet si fir en Album mat Reprisë vum Jean-Jacques Goldman d'Lidd Quand la musique est bonne mam Rapper Soprano nei opgeholl. Déi Versioun huet et op Plaz 40 vun de franséischen Charts gepackt. An de Joren duerno huet si och Coverlidder opgeholl fir Albume mat Reprise vum Charles Aznavour a vum Johnny Hallyday.
Nodeem 2016 hire Vertrag mam Plackelabel Jive Epic op en Enn gaangen ass, huet d'Amel Bent en neie Kontrakt mam Label Mercury ënnerschriwwen. Enn 2018 an Ufank 2019 huet si dunn eng Rei nei Singele verëffentlecht, ugefaange mat Si on the demande. Den Album Demain huet et op déi 12. Plaatz vun de franséischen Charts gepackt. 2018 an 2019, an nach eng Kéier 2022 an 2023, souz si och an der Jury vun der Castingshow The Voice Kids, an ass 2019 an 2020 op Tour gaangen (L'autre tour).
2020 du war d'Amel Bent Member an der Jury vun der Sendung The Voice an huet mat der Sängerin Imen Es d'Lidd Jusqu'au bout erausbruecht. Mam Lidd 1, 2, 3, zesummem mam Rapper Hatik opgeholl, huet si et fir d'éischte Kéier zënter 2007 nees an d'Top 10 vun de franséische Singlecharts gepackt. Vivante, hire siwente Studiosalbum als Solokënschtlerin, war deen éischten, deen et op déi éischt Plaz vun de franséischen Albumcharts gepackt huet.
D'Amel Bent ass reegelméisseg bei de Concerte vu Les Enfoirés derbäi.
Eben Moglen
Den Eben Moglen, gebuer 1956, ass Professer an der Columbia Law School.
Hie beréit d'Free Software Foundation an ass ee vun de wichtegsten Auteure vun der GNU General Public License.
De Moglen vertrëtt d'Opfaassung, datt fräi Software eng wichteg Viraussetzung fir eng méi demokratesch a fräi Gesellschaft duerstellt, well mer vun techneschem Geschier ëmginn an ofhängeg sinn. Nëmme wann d'Kontroll op dës Technik duerch fräi Software alle Leit opsteet, sou de Moglen, dann ass och eng Verdeelung vun der Muecht méiglech.
Hien ass Grënner a President vum am Februar 2005 gegrënnte Software Freedom Law Center.
Lëscht vun de Gemengen am Departement Côte-d'Or
(CAD) = Communauté d'agglomération Dijonnaise
Lëscht vun de räichste Leit op der Welt
D'Lëscht The World's Billionaires ass eng Zesummestellung, déi zanter 1987 all Joer vum US-amerikanesche Wirtschaftsmagazin Forbes publizéiert gëtt an déi weltwäit all Persoune begräift, déi e geschatent Verméige vu méi wéi enger Milliard US-Dollar hunn. Diktatoren a Membere vu Kinnekshaiser sinn op dëser Lëscht net enthalen.
Canton de Miradoux
De Canton de Miradoux ass eng fréier franséisch administrativ Andeelung am Arrondissement Condom, am Departement Gers an der Regioun Occitanie.
Lëscht vun de räichste Leit op der Welt
Déi meescht Milliardären (277) sinn opgrond vun dëser Lëscht US-Amerikaner, gefollegt vun Däitschen. Den Inder Lakshmi Mittal, Boss vun der Mittal Steel Company, zu där elo och déi fréier Arcelor gehéiert, figuréiert mat 32 Mrd. US$ op der fënnefter Plaz.
Tour of Qatar 2008
Déi '''7. Editioun vum Tour of Qatar''' gouf vum 27. Januar bis den 1. Februar 2008 a sechs Etappe gefuer.
Um Spaweck
Offiziell Säit
Bronvaux
Bronvaux ass eng franséisch Uertschaft a Gemeng am Departement Moselle an der Regioun Grand Est.
Alster (Burg-Reuland)
Alster ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Bis zur belscher Gemengereform vun 1977 huet Alster zu der fréierer Gemeng Reuland gehéiert.
Canton d'Aigurande
De Canton d'Aigurande ass eng fréier franséisch administrativ Andeelung am Arrondissement La Châtre, am Departement Indre an der Regioun Centre.
KW-85
De KW-85 oder KV-85 war e schwéiere sowjetesche Kampfpanzer am Zweete Weltkrich.
Et goufen nëmmen 148 KW-85 gebaut. Seng Leeschtung war ze vergläiche mat där vum T-34/85 – de leschte war nëmme bësse méi séier.
Auel
Auel ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Auel huet 107 Awunner.
Géisserei a Schlässerei Massard
] D'Géisserei a Schlässerei Massard zu Keel ass 1873 als Familljebetrib vun de Bridder Henri Massard (1839-1890) a Jean Massard (1844-1923) gegrënnt ginn.
Geschicht
D'Bridder Massard, déi vu Beruff Schlässer waren, haten hire Wunnsëtz zu Heeschdref. Am Joer 1873 hu si sech decidéiert, zu Keel eng Eisegéisserei mat Konstruktiounsatelier ze bauen. Se hunn déi no hirem Besëtzer genannt "Huberty's Mille" kaaft, déi direkt nieft der Keelbaach louch an eréischt 1864 gebaut gouf. Well den Terrain awer net grouss genuch war hu se vun der Gemeng Keel nach e Stéck vun 41 Ar a 7 ca op der anerer Säit vun der Baach zum Präis vun 100 Frang/Ar derbäikaaft. Den 19. Juli 1873 huet de Schäfferot vu Keel e positiven Avis fir d'Betribsgenehmegung ofginn, déi de Betrib dann och am September 1873 duerch e kinneklech-groussherzogleche Beschloss kritt huet.
Canton de La Châtre
De Canton de La Châtre ass eng franséisch administrativ Andeelung am Arrondissement La Châtre, am Departement Indre an der Regioun Centre.
Auel
Bis zur belscher Gemengereform vun 1977 huet Auel zu der fréierer Gemeng Reuland gehéiert.
Géisserei a Schlässerei Massard
Geschicht
Well d'Keelbach als Energiequell fir de Betrib sollt benotzt ginn, gouf 1882 eng Schleis gebaut fir d'Baach kënnen ze stauen an doduerch eng konstant Waasserhéicht iwwer der Turbinn ze erreechen. Duerch en Iwwerlafkanal ronderëm d'Wierk konnt de Waasserstand kontrolléiert ginn. Duerch de Bau vun der Schleis koum et awer zu Reklamatiounen duerch d'Noperen déi vun der Gemeng awer net acceptéiert goufen. Bis 1895 war d'Waasser vun der Keelbaach d'Haaptenergiequell vum Betrib.
Am Ufank vun hirer Aktivitéit war de Betrib op d'Produktioun vu Buggien ausgeriicht, déi an der Minettsgéigend an a Loutrengen agesat goufen. 10 Joer no der Grënnung hunn d'Bridder Massard d'Aktivitéiten duerch d'Ariichtung vun enger Eisegéisserei erweidert. De 15. Oktober 1883 gouf déi éischt Charge an engem selwer gebauten Uewe geschmolt. Nach e bëssche méi spéit koum nach eng Konstruktiounshal dobäi.
Bannent zéng Joer war de Betrib vun de Bridder Massard zu engem wichtegen Instrument vum Biergbau a vun der Eisen- a Stolindustrie ginn. D'Produkter, déi se hiergestallt hunn, goufen an engem eegenen Entwécklungsbüro konzipéiert. An hirer Gamme ware Gleiser, Weichen, Dréischeiwen, Lorrye fir Schinnen a Grouwenholz, Aarbechter-Transportween asw.
Tëscht 1930 an 1960 goufen d'Installatioune moderniséiert an d'Produkter der Nofro vum Maart ugepasst. Et goufen z. B. och Produkter fir d'Bauindustrie an de Programm geholl. De Programm vun der Géisserei gouf och erweidert op d'Géisse vun Konscht- an Dekoratiounsobjeten.